Referat fra bestyrelsesmøde afholdt tirsdag den 22. oktober 2024.

**Deltagere:** Rune W. Berg, Nikolaj Birkelund Pedersen, Per Krogager, Henrik Krabbe, Lasse Jakobsen (referent)

**Pkt. 1 – Økonomi  
Bestyrelsen gennemgik økonomioverblikket i ProBo.**

**Konteringer**: Umiddelbart ser det ud til, at nogle poster konteres forkert i overblikket. Om det skyldes manglende afstemning hos administratoreren af de forskellige kontoposter. Lasse har skrevet til Azetz herom.   
  
**Navngivning:** Det besværliggør bestyrelsens overblik over udgifter, når poster hedder noget forskelligt i vores budget for året (som godkendt på generalforsamlingen) og i de budgetark, vi løbende bør kunne følge med på ProBo. Lasse har skrevet til Azets med henblik på at få ensrettet bedre.

Herudover blev det drøftet at tage nogle af de udfordringer, vi møder, i arbejdet med Azets, administratoren, direkte med vores kontaktperson Flemming ved at invitere ham med til et af bestyrelsesmøderne før næste års generalforsamling.

**Til næste møde:** Vi følger op på svar fra Azets.

**Pkt. 2 – Opfølgning på opgaver   
Bestyrelsen fulgte op på en række opgaver. Bl.a. nogle af de forslag, der blev stillet på årets generalforsamling**

**Rørløsning til el på midterbroen**: Dette punkt blev behandlet på sidste møde, og det er besluttet, at fastholde nuværende løsning.

**Vedligeholdelsesplan for havnen:** Det blev drøftet, om en vedligeholdelsesplan for 3-5 år er det rigtige, eller om vi hellere skal have en mere langsigtet plan (som man fx ville have i en ejer-/andelsforening. Vi kan se, at andre havne også har fået udarbejdet planer (om end deres omfang og behov måske er større end vores, størrelsen taget i betragtning) Nikolaj og Per tager begge fat i omkringliggende havne for at høre deres erfaringer og Nikolaj tager kontakt til firmaet A1 Consult, som tilbyder netop vedligeholdelsesplaner for havnebyggeri.

**Mere liv på havnen:** Ordningen med at tilbyde medlemmer 3.000 kr. til afholdelse af sociale arrangementer, som blev vedtaget på forrige møde, skal kommunikeres ud i et nyhedsbrev med info om, hvordan man kan få tilskuddet.

**To Dos:**

* En afdækning af vores behov for en vedligeholdelsesplan, og hvem, der skal udføre den. Nikolaj har opgaven.
* I nyhedsbrevet kommunikeres tiltaget om de sociale arrangementer ud. (Lasse)

**Pkt. 2 – Drift af havnen og praktiske opgaver   
Bestyrelsen gennemgik havnens tilstand og drejebogen for den kommende tid:**

**Trappe på midtermolen:** Her er et bræt, som skal repareres. Dette er igangsat hos tømrer.

**Pæle på yderbroen:** Disse skal have et lag maling mere. Er igangsat.

**Nøgler:** Der er indkøbt 10 nye nøgler til vandhanerne, så vi har et lager.

**Tilbud på hætter til alle pæle på havnen:** Nikolaj undersøger yderligere en løsning fra Christianshavn, som virker som en bedre løsning end den, som vi har fået fra Kim. Blandt andet fordi vi skal sikre, at løsningen ikke bliver ubelejlig for især højere både.

**Vandluk:** Som vanligt skal der lukkes for vandet, når permanent nattefrost sætter ind. Kim har opgaven. Der kommunikeres ud via rette kanaler, når vandet er lukket.

**Flag:** Vi får behov for at udskifte nogle af flagene, næste gang vi har standerhejsning. Lasse undersøger at få produceret flere flag inden næste forårssæson

**Forsikringer:** Per anførte et evt. behov for at gennemgå vores forsikringer. Per tager fat i Azets for overblik.

**Skilte om glat bro:** Vi skulle være i besiddelse af skilte, som påsættes broer med info om risiko for glat bro. Per tager fat i Kim ned henblik på at få sat skiltene op. Bestyrelsen ser ikke nogen grund til at tage skiltene op og ned efter sæson, og påtænker derfor at lade dem sidde året rundt.

**Bådoverdragelse:** Sag om bådoverdragelse fra et medlem til regsistreret medejer af samme plads er afsluttet og i proces hos administrator.

**To dos:**

* Løsningsforslag og tilbud på pælehætter (Nikolaj)
* Flag (Lasse)
* Per tager fat i Kim ift. skilte på havnen
* Forsikringer: Per laver et overblik
* Opfølgning på diverse arbejder på havnen som beskrevet ovenfor (alle)

**Pkt. 3 – Hjemmeside og kommunikationsveje   
Bestyrelsen ønsker en mere ’lean’ proces for hvordan vi kommunikerer til og med medlemmer. Det nye ProBo-system giver os en række fordele, som vi bør benytte.**

**Brug af Probo:** Fremover vil vi i højere grad bruge PoBo systemet, når vi skal kommunikere til og med medlemmer af bådelauget. Det betyder, at henvendelser til bestyrelsen fra medlemmer ikke længere skal gå til formandsmailen, men gennem ProBo. Ligesom beskeder, nyhedsbreve og henvendelser fra bestyrelsen til medlemmerne også vil foregå gennem ProBo.

Dette vil gøre det markant nemmere for alle, og historik vil være gemt ét sted.

På samme måde vil dokumenter som referater fra bestyrelsesmøder, generalforsamlinger mm. også fremover lægges på ProBo og ikke opdateres på laugets hjemmeside. Hjemmesiden vil fortsat være aktiv og vedligeholdes med relevant information som vanligt.

Officielle indkaldelser, som udsendes fra administrator, vil fortsat foregå gennem deres foretrukne kanaler, ligesom formandsmailen fortsat benyttes til korrespondancer, der fx involverer modtagere, som ikke er medlemmer og som kanal til eksterne leverandører, By & Havn mfl.

Den nye plan for, for hvordan vi kommunikerer fremover sendes ud i kommende nyhedsbrev. De få medlemmer, som fortsat ikke er tilmeldt ProBo med mail inviteres (gennem ProBo-systemet) till at gøre dette, og vi laver en reminder i kommende nyhedsbrev også.

På mødet blev nævnt, at vi skulle sikre sig, at vi kan ændre dette ift. vores vedtægter. Lasse har tjekket vedtægterne igennem, og der er ikke noget til hinder for, at vi laver denne ændring.

**To Do:**

* Lasse tager sig af opgaven med at få beskrevet om kommunikationsvejene i kommende nyhedsbrev.
* Lasse klikker ”geninvitér” til inaktive medlemmer på ProBo, når det bliver aktuelt.

**Pkt. 4 – Indhold i kommende nyhedsbrev   
Bestyrelsen listede, hvad der skal med i kommende nyhedsbrev (Udarbejdes af Lasse og sendes ud snarest efter godkendelse af samlet bestyrelse.)**

* Kommunikationsveje
* Initiativet om 3000 kr. til medlemsarrangementer
* Tak til Aksel for at gøre en ekstra, kammeratlig indsats på havnen
* Vandet lukkes for som vanligt.
* Tak for sommersæsonen.
* Facebook reminderen, tak for positiv stemning.

**Næste bestyrelsesmøde er tirsdag den 21. januar 2025**

.